Juhtkonna otsusega läheb HKHK alates järgmisest nädalast kaheks nädalaks vaheajale, seega ajavahemikus 20. aprillist kuni 3. maini plaanilist õppetööd ei toimu. Tunniplaani alusel jäävad toimuma vaid need tunnid, mida ei ole võimalik ära jätta või antud olukorras edasi lükata.
Eriolukorra pikenemisel jätkub distantsõpe tunniplaani alusel alates 4. maist.
Loe edasi
Alates 1. maist algab suvine vastuvõtt mitmetele põnevatele kutseõppe ning kutsekeskharidusõppe erialadele. Õppima on oodatud nii põhikooli lõpetajad ja täiskasvanud kui kõik need, kellel mingil põhjusel haridustee jäänud pooleli või erialavalik veel tegemata.
Uuena pakume 4. taseme kutseõpet täiskasvanud õppijatele IT-tehniku erialal, samuti on uuenenud loodusgiidi õppekava ning -korraldus.
Käesoleva aasta oktoobrist alustame kutsevaliku õppega, mis on mõeldud noortele, kes ei õpi ega tööta, et pakkuda neile ettevalmistust suundumaks töö- või kooliellu. Loe edasi
Distantsõppel olemine paneb tööle nii õpilaste kui õpetajate loovuse. Tuleb olla leidlik ja innovatiivne, et leida võimalusi, kuidas etteantud õpiväljundeid saavutada.
Õpetaja Jana Koel andis IT-17 õpperühmale muusika ja kunsti õppeaine raames vahva õppeülesande, kus õpilased pidid looma maailmas, riigis või perekonnas valitsevast olukorrast luuletuse või laulusõnad ning need ka ette kandma.
Loe edasi